Document ID: 32012R0368

IZVEDBENA UREDBA KOMISIJE (EU) št. 368/2012
z dne 27. aprila 2012
o spremembi Uredbe Sveta (EU) št. 44/2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi (1), za leto 2012 in zlasti člena 5(4) Uredbe,
ob upoštevanju naslednjega:
(1)
Omejitve ulova za pravo peščenko v vodah EU con ICES IIa, IIIa in IV so določene v Prilogi IA k Uredbi (EU) št. 44/2012.
(2)
V skladu s točko 4 Priloge IIB k Uredbi (EU) št. 44/2012 mora Komisija revidirati celotni dovoljeni ulov (TAC) in kvote za leto 2012 za pravo peščenko v navedenih conah na podlagi znanstvenega mnenja za vsakega od sedmih območij upravljanja, opredeljenih v navedeni prilogi.
(3)
Mednarodni svet za raziskovanje morja (ICES) je 1. marca 2012 podal svoje mnenje o pravi peščenki, v katerem je določil, da bi moral biti ulov na območju upravljanja 1 omejen na 23 000 ton v primerjavi s predhodnim dogovorom 200 000 ton na navedenem območju, kot je določeno v Uredbi (EU) št. 44/2012.
(4)
ICES nadalje predlaga, da se dovoli ulov do 5 000 ton na območjih upravljanja 2, 3 in 4 z namenom spremljanja staleža na navedenih območjih, da ulov na območju upravljanja 6 ne sme preseči 420 ton, ki so bile določene za leto 2011, in da se na območjih upravljanja 5 in 7 ne sme loviti.
(5)
Prilogo IA k Uredbi (EU) št. 44/2012 je zato treba ustrezno spremeniti.
(6)
Ukrepi iz te uredbe so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga IA k Uredbi (EU) št. 44/2012 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2012

Labels: 11
18
6